CELEX: 62011CN0493
Language: el
Date: 2011-09-23 00:00:00
Title: Υπόθεση C-493/11 P: Αίτηση αναιρέσεως που άσκησε στις 23 Σεπτεμβρίου 2011 η United Technologies Corp. κατά της αποφάσεως που εξέδωσε στις 13 Ιουλίου 2011 το Γενικό Δικαστήριο στην υπόθεση T-141/07, United Technologies Corp. Κατά Ευρωπαϊκής Επιτροπής

26.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/17
            
         Αίτηση αναιρέσεως που άσκησε στις 23 Σεπτεμβρίου 2011 η United Technologies Corp. κατά της αποφάσεως που εξέδωσε στις 13 Ιουλίου 2011 το Γενικό Δικαστήριο στην υπόθεση T-141/07, United Technologies Corp. Κατά Ευρωπαϊκής Επιτροπής
   (Υπόθεση C-493/11 P)
   2011/C 347/26
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: United Technologies Corp. (εκπρόσωποι: A. Winckler, avocat, J. Temple Lang, solicitor, C.J. Cook, advocate, και D. Gerard, avocat)
   
      Αντίδικος στην αναιρετική διαδικασία: Ευρωπαϊκή Επιτροπή
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την αναιρεσιβαλλόμενη απόφαση·
            
         
               —
            
            
               βάσει των στοιχείων που έχει στη διάθεσή του το Δικαστήριο, να ακυρώσει εν μέρει την απόφαση της Επιτροπής και να μειώσει το ποσό των προστίμων που επιβλήθηκαν με την εν λόγω απόφαση ή, αν το κρίνει σκόπιμο, να αναιρέσει την αναιρεσιβαλλόμενη απόφαση και να αναπέμψει την υπόθεση ενώπιον του Γενικού Δικαστηρίου προς επανεξέταση των κρίσιμων πραγματικών περιστατικών·
            
         
               —
            
            
               να καταδικάσει την Επιτροπή στα δικαστικά έξοδα της αναιρετικής διαδικασίας, καθώς και της διαδικασίας ενώπιον του Γενικού Δικαστηρίου.
            
         
      Ισχυρισμοί και κύρια επιχειρήματα
   
   Με τον πρώτο λόγο αναιρέσεως, η αναιρεσείουσα βάλλει κατά των διαπιστώσεων του Γενικού Δικαστηρίου ότι ορθώς η Επιτροπή της καταλόγισε ευθύνη για την πρακτική της GTO και των θυγατρικών της Otis. Αυτός ο λόγος αναιρέσεως περιλαμβάνει τρία σκέλη. Με το πρώτο σκέλος, η αναιρεσείουσα επικαλείται πλάνη του Γενικού Δικαστηρίου, στο μέτρο που δέχθηκε εσφαλμένα νομικά κριτήρια ως προς το ζήτημα της ανατροπής του τεκμηρίου ευθύνης που απορρέει από συμμετοχή μητρικής εταιρίας στο κεφάλαιο θυγατρικής της σε ποσοστό 100 %. Με το δεύτερο σκέλος, η αναιρεσείουσα υποστηρίζει ότι η εκ μέρους του Γενικού Δικαστηρίου ερμηνεία των νομικών κριτηρίων ανατροπής του τεκμηρίου ευθύνης παραβιάζει τον Χάρτη των θεμελιωδών δικαιωμάτων της Ευρωπαϊκής Ένωσης. Με το τρίτο σκέλος του λόγου αναιρέσεως, η αναιρεσείουσα διατείνεται ότι το Γενικό Δικαστήριο δεν αιτιολόγησε επαρκώς τους συγκεκριμένους λόγους ανατροπής του τεκμηρίου ευθύνης που προέβαλε η αναιρεσείουσα.
   Ο δεύτερος λόγος αναιρέσεως αντλείται από πλημμελή αιτιολογία και πλάνη περί το δίκαιο εκ μέρους του Γενικού Δικαστηρίου, στο μέτρο που δεν εξέτασε τις αιτιάσεις της αναιρεσείουσας περί παραβιάσεως της αρχής της ίσης μεταχειρίσεως σε σχέση με τη MEC.